A maszk mögül is vegyük észre a rászorulókat

Az október 10-ei Hajléktalanság Világnapja alkalmából a Munch.hu “JótEvő” kezdeményezése most egyszerre tesz az ételpazarlás ellen és a rászoruló emberek megsegítéséért. A Munch.hu applikáció és honlap segítségével bárki Ételmentő lehet, és vendéglátóhelyeken el nem adott meleg ételt ajándékozhat nélkülöző embertársainak, amely a Máltai Szeretetszolgálat egyik hajléktalanszállóján kerül átadásra.